
Na temelju članka 17. stavka 3. Zakona o sustavu civilne zaštite („Narodne novine“, broj 82/15, 118/18, 31/20, 20/21, 114/22), članaka 2. i 3. Pravilnika o vrstama i načinu provođenja vježbi operativnih snaga sustava civilne zaštite („Narodne Novine“, broj 49/16) i članka 44. Statuta Općine Legrad („Službeni glasnik Koprivničko - križevačke županije“, broj 5/13, 2/18, 19/18, 2/20, 2/21. i 13/21), općinski načelnik Općine Legrad dana 21. studenog 2025. godine donosi
ODLUKU O USVAJANJU PLANA VJEŽBI CIVILNE ZAŠTITE 
OPĆINE LEGRAD ZA 2026. GODINU
Ovom odlukom donosi se Plan vježbi civilne zaštite Općine Legrad za 2026. godinu utvrđuje se organiziranje i provođenje vježbe operativnih snaga sustava civilne zaštite Općine Legrad. 

II.

Plan vježbi civilne zaštite Općine Legrad za 2026.god. nalazi se u prilogu 1. i čini sastavni dio ove Odluke. 

III.

Naziv vježbe: „Legrad 2026. - Potres.“
Tema vježbe: Evakuacija i spašavanje stanovništva nakon razornog potresa te gašenje nastalih požara
Vrste vježbi prema razini organiziranja su: Vježba jedinice lokalne samouprave
Vrsta vježbe: Pokazna – taktička vježba 

Nositelj vježbe: Općina Legrad
Vrijeme održavanja vježbe: Odredit će se Odlukom nositelja vježbi o pripremi i provođenju vježbe temeljem članka 7. stavka 5. Pravilnika o vrstama i načinu provođenja vježbi operativnih snaga sustava civilne zaštite
Lokacija održavanja vježbe: Osnovna škola Legrad, Trg Svetog Trojstva 35, 48 317 Legrad
Financijska sredstva za provedbu vježbe: 3.500,00 eura
Sudionici vježbe: Stožer civilne zaštite Općine Legrad, koordinator na lokaciji za potres,  Služba civilne zaštite Koprivnica, operativne snage vatrogastva Općine Legrad, Zavod za hitnu medicinu Koprivničko - križevačke županije, GDCK Koprivnica, HGSS – Stanica Koprivnica, PP Koprivnica, volonteri. 
Cilj vježbe: Provjera odaziva na mobilizaciju odnosno provjera vremena potrebnog za odaziv i dolazak (dijela) operativnih snaga sustava civilne zaštite, kao i provjera postupanja sukladno Planu djelovanja civilne zaštite Općine Legrad s ciljem otklanjanja mogućih nedostataka u samom Planu.
IV.
Nositelj vježbe donijet će Odluku o pripremi i provođenju vježbe najranije 90 dana, a najkasnije 30 dana prije početka vježbe. 
V.

Ovaj Plan stupa na snagu danom donošenja.
           Općinski načelnik:
         Ivan Sabolić, mag.pol.

